RESOLUCIÓN do 1 de xuño de 2011 pola que se convocan as Xornadas sobre a normativa das axudas de cooperación internacional en Galicia.
Escola Galega de Administración Pública — III. Outras disposicións — 09/06/2011

Dentro do plan de actividades da Escola Galega de Administración Pública para o ano 2011 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Dirección Xeral de Relacións Exteriores e coa Unión Europea e coa Asociación Profesional de Letrados da Xunta de Galicia, as Xornadas sobre a normativa das axudas de cooperación internacional en Galicia, conforme as seguintes bases:
1. Obxectivos:
Estudo da normativa estatal e autonómica en materia de subvencións de cooperación exterior e análise do correcto desenvolvemento normativo que debe abordarse na materia en Galicia.
2. Contidos:
Serán tratados, entre outros, os seguintes temas:
3. Destinatarios:
Persoal funcionario e laboral da Xunta de Galicia (en especial o implicado nos procesos de harmonización normativa e de fiscalización, xustificación e rendición de contas), persoal funcionario e laboral doutras das corporacións locais e doutras administracións públicas, responsables e técnicos das ONG e outros axentes galegos de cooperación exterior e interesados en xeral.
4. Desenvolvemento:
Estas xornadas desenvolverase na Escola Galega de Administración Pública (EGAP) os días 16 e 17 de xuño de 2011.
Duración: 7 horas lectivas, en horario de mañá e tarde o primeiro día, e de mañá o segundo día.
5. Número de prazas:
Limitado pola capacidade do local.
6. Inscrición.
As persoas interesadas deberán escoller unha destas opcións para inscribirse:
1.ª A través da zona de matrícula da páxina web da EGAP, entrando cos seus datos de usuario.
Os novos usuarios desta zona de matrícula da EGAP, para obter os datos de acceso, terán que darse de alta previamente como usuarios, rexistrando unha conta na EGAP na mesma zona de matrícula.
2.ª As solicitudes irán dirixidas ao director da Escola Galega de Administración Pública (polígono das Fontiñas, rúa de Madrid, 2-4, C.P. 15707 Santiago de Compostela), segundo o modelo que figura como anexo a esta convocatoria, e serán presentadas no rexistro xeral da EGAP, ou ben de calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Serán admitidas inscricións por medio de fax enviado ao número 981 54 63 30 ou por correo electrónico dirixido ao enderezo novas.egap@xunta.es
As persoas solicitantes poderán obter a confirmación da súa admisión se chaman por teléfono, das 8.30 ás 14.30 horas, aos seguintes números: 981 54 62 41 – 881 99 70 14.
7. Prazo.
O prazo de presentación de solicitudes finalizará o día 14 de xuño de 2011.
8. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento destas xornadas, así como a facultade de cancelalas se o escaso número de solicitudes non xustificase a súa realización.
9. Certificado de asistencia.
Entregarase un certificado de asistencia, ao final das xornadas, a aquelas persoas inscritas que participasen asiduamente, e sempre que a súa asistencia sexa igual ou superior ao 85% das horas lectivas programadas. Neste documento aparecerán de forma expresa o contido, a data e o lugar de realización das xornadas.
Santiago de Compostela, 1 de xuño de 2011.
Solicita asistir ás Xornadas sobre a normativa das axudas de cooperación internacional en Galicia que se desenvolverán na Escola Galega de Administración Pública (EGAP) os días 16 e 17 de xuño de 2011.
Os datos de carácter persoal contidos no impreso poderán ser incluídos nun ficheiro para o seu tratamento por este órgano administrativo, como titular responsable deste, no uso das funcións propias que teñen atribuídas e no ámbito das súas competencias. Así mesmo, infórmase da posibilidade de exercer os dereitos de acceso, rectificación, cancelación e oposición, todo isto de conformidade co disposto no artigo 5 da Lei orgánica 15/1999, de protección de datos de carácter persoal (BOE n.º 298, do 14.12.1999).
(1, 2 e 3): cubrir só en caso de ser funcionario ou funcionaria.
Director da EGAP. Polígono das Fontiñas, rúa de Madrid, 2-4, C.P. 15707 Santiago de Compostela
(A Coruña)